Den Vest-Sjællandske Avis, 1831-08-27
Det farligste for Polakkerne er at Russerne ikke vise sig som Fiender, men behandle Jndvaanerne skaansomt, betale dem for deres Arbeide og Leverance, thi derved rystes Patriotismen i Nødens og Farens Øieblik. Ved Forskandsningerne ved Lovicfaae Arbeidsfolkene dagligen 3 Gylden i Arbeidsløn. General Geismar skal i en Fægtning have frataget Polakkerne 2 Kanoner og 300 eller 500 Fanger; Kalich er rømmet, og Russerne kunne hver Dag forventes dertil; den Russiske Gen. Thumen marscherer med 10000 Md. mod Krakau, hvorfra mangfoldige Polakker flygte; kort sagt, hele Kongeriget Polen er oversvømmet af de Russiske Tropper. Polakkerne anvende imidlertid alt mueligt for at forsvare det Terrain, som endnu er dem leonet; de sidste Efterretninger man har fra Varschau af 10de August indeholde, at Bønderne afhøste Sæden midt imellem de Russiske og Polske Porposter. Man trøster sig med i Varschau, at den Polske Armee er temmelig stærk og forsynet med 132 Kanoner, og at Troppernes Begeistring, har ikke forladt dem. Generallissimus havde den 11te sit Hovedqvarteer i Bolimov. Han rider igiennem Geledderne og tiltaler Folkene; han bestræber sig for at anbringe Religionens Virkning, paa deres Hierter, og han har ladet dem forkynde, at en Hovedbataille er nær forhaanden; ogsaa National=Regieringen har paa nye opfordret dem til et haardnakkent Forsvar. Generallissimus skal paa en høist ædel og værdig Maade have giort Rede for sin Fremgangsmaade, for den Deputation som Kamrene havde sendt til ham og derved erhvervet sig en almindelig Agtelse og Tillid; han har udsonet sig med sine Modstandere ved at ansætte Generalerne Uminski og Pradzynski, med hvilke han var kommen i Uenighed paa nye ved Armeen. - Kammerne skulle i en hemmelig Committee have udnævnet en Krigs-Deputation, som skal staae ved Siden af Generalissimus, og som er bemyndiget til at suspendere ham og at udnævne en anden General i hans Sted, dersom det skulde giøres fornødent. (En Foranstaltning, som formodentligen er truffet for at beroelige Jndvaanerne i Warschaud. General Dembinskiudviser som Gouverneur i Warschau den største Activitet. General Rozyzky skal commandere imod Rüdiger; man vilde vide i Krakau, at Polakkerne skulle have leveret en Deel heldige Smaae fægtninger og den 14de sprængt en Escadron Russiske Dragoner i Skoven ved Konskie. - De Polske Agenter i Paris have overleveret til Præsidenten i Conseilet en Reclamation om at Frankerige vil antage sig Polens Sag, som er forfa tet i ligesaa ærbødige, som energiske Udtryk Præsidenten som kun vil Chartet og Freden, er om denne Sag kommet i den lidenskabeligste Strid med det i berale Partie i Kammeret (hvorom meere næste Gang). Fra London skrives: at enhver forstandig Statsmand erkiender, at Hovedknuden for den Europæiske Forvikling ikke ligger i Belgien, men i Polen; men at Hovedaarsagen hvorfor den Engelske Regiering ikke afslutter en Traktat med Frankerige til Polens Frelse, er Frygten for Cholera; men hvorved, som der siges, ogsaa Øieblikket bliver forsømt til at retablere den politiske Ligevægt i Europa, hvilket kan blive i høi Grad fortrudt i Fremtiden. Dog hedder det i en Skrivelse fra London af 16de August: at Codringtons Flaade har Søekort, for Nordsøen, Vand og Provision ombord og ligger seilklar for at afgaae dertil, saasnart Admiralen har faaet sine Jnstructioner. - Den Russiske Regiering har hos Handelshuset Hope og Compagnie i Amsterdam aabnet et Statslaan, paa 20 Mill. Sølvrubler, til 5 PC. Renter.